

2021/2022. TANÉVI VERSENYKIÍRÁS

**2021/2022. Tanévi**

**Duatlon „A” ÉS „B” kategória Diákolimpia®**

**versenykiírás**

A Duatlon „A” és „B” kategória Diákolimpiát az oktatásért felelős miniszter a Magyar Diáksport Szövetséggel közösen hirdeti meg; a versenyt az MDSZ-szel kötött védjegyhasználati szerződés alapján a Magyar Triatlon Szövetség rendezi meg.

**1. A verseny célja:**

* A futás és kerékpározás, mint az egészséges életmód kialakításának egyik elem, része legyen a diákok mindennapos mozgáskultúrájának.
* Az iskolák közötti kapcsolatok kiépítése, a fiatalok közötti sportbarátságok kialakítása.
* A sportág utánpótlás-nevelésének biztosítása, új tehetségek felkutatása.
* A diákok fizikai aktivitásra, rendszeres testmozgásra ösztönzése, az egészségfejlesztő testmozgás és az egészséges életmód népszerűsítése.
* Versenylehetőség biztosítása azon köznevelési intézményekbe járó tanulók részére, akik iskolai keretek között rendszeresen foglalkoznak futással és kerékpározással.
* A felsőoktatási felvételi eljárásról szóló 423/2012. (XII.29.) Korm. rendelet 21.§-a alapján a felvételi eljárás során Diákolimpia® országos döntőn elért legalább 3. helyezetteknek járó többlet 10 pont jogosultjainak meghatározása.

**2. A verseny rendezője:**

A Magyar Diáksport Szövetséggel kötött védjegyhasználat alapján a Magyar Triatlon Szövetség rendezésében a Balatoni Úszóiskola és Szabadidő Sport Egyesülettel együttműködve kerül megrendezésre.

**3. A verseny helyszíne és időpontja**

**Időpont:** 2022. április 23. (szombat)

**Helyszín és Versenyközpont:** Balatonboglár, Vörösmarty tér

**4. A versenyek résztvevői**

A Magyar Diáksport Szövetség 2021/2022. tanévi Versenykiírás „Versenyszabályzat” VII. pontja alapján

**Korcsoportok:**

* I. korcsoport: 2013-ban és később születettek
* II. korcsoport: 2011-2012-ben születettek
* III. korcsoport: 2009-2010-ben születettek
* IV. korcsoport: 2007-2008-ban születettek
* V. korcsoport: 2005-2006-ban születettek
* VI. korcsoport: 2002-2004-ben születettek

**Felversenyzés:**

Minden versenyző a saját korcsoportjában indulhat, felversenyzés nem lehetséges.

**Korlátozás:**

A Duatlon Diákolimpia ***„A” kategóriában*** azok a versenyzők vehetnek részt, akik 2019-ben, 2020-ban vagy 2021-ben a Magyar Triatlon Szövetség által kiadott versenyengedéllyel rendelkeznek, vagy rendelkeztek.

Azoknak a versenyzőknek, akik „A” kategóriában indulnak, nevezniük kell a Diáksport Szövetség nevezési felületén (lásd. 7. pont nevezés), valamint Egyesületük által a sportorigo.com felületen is.

***„B” kategóriában*** indulhatnak azok a sportolók, akik 2019-2020-2021-es években NEM rendelkeztek a Magyar Triatlon Szövetség által kiadott versenyengedéllyel.

**Országos döntő:**

A köznevelési intézmények azon versenyzői és csapatai, amelyek a megadott nevezési határidőig elektronikus nevezéssel rendelkeznek.

**5. Versenyszámok, kategóriák**

Egyéni verseny: nemenként az I., II., III., IV., V., VI. korcsoportos versenyzők számára.

Csapatverseny: nemenként az I., II., III., IV., V., VI. korcsoportos versenyzők számára.

**Versenytávok korcsoportok szerint - „A” kategória**

|  |  |  |  |
| --- | --- | --- | --- |
| **Korcsoport** | **Futás** | **Kerékpár** | **Futás** |
| **I. korcsoport** | 0,5 km | 2 km | 0,25 km |
| **II. korcsoport** | 1 km | 4 km | 0,5 km |
| **III. korcsoport** | 2 km | 8 km | 1 km |
| **IV. korcsoport** | 3 km | 12 km | 1,5 km |
| **V. korcsoport** | 5 km | 20 km | 2,5 km |
| **VI. korcsoport** | 5 km | 20 km | 2,5 km |

**Versenytávok korcsoportok szerint -** „**B” kategória**

|  |  |  |  |
| --- | --- | --- | --- |
| **Korcsoport** | **Futás** | **Kerékpár** | **Futás** |
| **III. korcsoport** | 2 km | 8 km | 1 km |
| **IV. korcsoport** | 3 km | 12 km | 1.5 km |
| **V. korcsoport** | 5 km | 20 km | 2,5 km |
| **VI. korcsoport** | 5 km | 20 km | 2,5 km |

**6. A verseny lebonyolítása**

Az „A” és „B” kategóriás indulók korcsoportonként és nemenként egy futamban indulnak, míg az V. és VI. korcsoport együtt rajtol.

**Program: - Igazoltatás és rajtszám átvétel:**

Időpontja: 2022. április 23 (szombat) **7:00 órától folyamatosan**

Helyszíne: Balatonboglár, Vörösmarty tér

A versenyszámok rajtja előtt **1,5 órával** lezáródik az igazolási tevékenység, ezt követően nem lehet

rajtszámot felvenni!

**Technikai értekezlet** („B” és „A” kategória együtt)

Időpontja: 2022. április 23-án (szombat) **8:00 órakor**

Helyszíne: Balatonboglár, Vörösmarty tér

**A technika értekezlet a csapatvezetőknek kötelező!**

**Eredményhirdetés**

* V. és VI. korcsoport várható eredményhirdetése: 15.30 órától folyamatosan
* IV., III., II., I. korcsoport eredményhirdetése: 12:00 órától folyamatosan

**Időrend**

|  |  |  |  |  |  |  |  |
| --- | --- | --- | --- | --- | --- | --- | --- |
| **Korcsoport** | **Távok** | | | **Rajt időpont** | | **Depó** | |
| **Futás** | **Kerékpár** | **Futás** | **Nyit** | **Zár** |
| III. korcsoport  „A” – „B” kategória | 2km (2 kör) | 8km (3 kör) | 1km (1 kör) | 9:00 (fiú) | 9:03  (lány) | 8:00 | 8:50 |
| IV. korcsoport  „A” – „B” kategória | 3km (2 kör) | 12km (5 kör) | 1,5km (1 kör) | fiú: 10:10 | | 9:50 | 10:05 |
| IV. korcsoport  „A” – „B” kategória | 3km (2 kör) | 12km (5 kör) | 1,5km (1 kör) | lány: 10:13 | | 9:50 | 10:05 |
| I. korcsoport  „A” kategória | 0,5km (1 kör) | 2km (1 kör) | 0,25km (1 kör) | fiú: 11:50 lány: 11:52 | | 11:20 | 11:40 |
| II. korcsoport  „A” kategória | 1km (1 kör) | 4km (2 kör) | 0,5km (1 kör) | fiú: 12:20 lány: 12:23 | | 11:20 | 11:40 |
| V-VI. korcsoport  A” – „B” kategória | 5km (2 kör) | 20km (4 kör) | 2,5km (1 kör) | lány: 13:20 | | 12:50 | 13:10 |
| V.-VI. korcsoport „A” kategória | 5km (2 kör) | 20km (4 kör) | 2,5km (1 kör) | fiú: 15:25 | | 15:00 | 15:20 |
| V-VI. korcsoport  „B” kategória | 5km (2 kör) | 20km (4 kör) | 2,5km (1 kör) | fiú: 17:10 | | 16:50 | 17:10 |

**7. Nevezés**

A Magyar Diáksport Szövetség 2021/2022 tanévi Versenykiírások „Versenyszabályzat” X. pontja szerint.

**Online nevezési felület elérhető a Diákolimpia® honlapjáról** (<https://nevezes.diakolimpia.hu/>) **vagy mobil applikáción keresztül** (<https://www.diakolimpia.hu/hirek-hu/2021/11/02/mar-elerheto-a-diakolimpia-applikacioja/>).

A nevezést kizárólag az érintett iskola alkalmazásában álló tanára készítheti el.

**Nevezési határidő:** 2022.április. 11. (hétfő)

**Nevezési díj:** 2 500 Ft/fő a „B” kategóriában induló versenyzők részére

A nevezési díj átutalással történő kifizetése a következő bankszámlára történik:

Balatoni Úszóiskola és Szabadidő Sport Egyesület  
OTP Bank: 11743105 – 21423499 - 00000000

**Átutalásnál a megjegyzés rovatban feltüntetendő: sportoló neve, megye, csapat.**

**Amennyiben − akár utólag is – megállapításra kerül, hogy az egyéni vagy a csapatban szereplő versenyző a jelen 7. Nevezés pontban foglaltakat nem tartotta be – különösen, ha az Online nevezés rendszerben nem került nevezésre –,az egyéni versenyző vagy a csapat az eredménye megsemmisítésre kerülhet.**

A versenyzők a nevezéssel tudomásul veszik, hogy különösen, de nem kizárólag a COVID-19 járványügyi készültség időszakában – figyelembe véve a mindenkor aktuális jogszabályi korlátozásokat és kormányzati népegészségügyi rendelkezéseket, ajánlásokat – a rendező indokolt esetben jogosult úgy dönteni, hogy korlátozza az egyes versenyeken résztvevők számát, illetve egyes versenyeket nem rendez meg, vagy a teljes Diákolimpiát felfüggeszti, illetve félbeszakítja. A rendező jelen pontban írtak szerinti döntése esetén a rendező vagy a szervező nem vonható felelősségre az ebből fakadó károkért, és vele szemben semmilyen igény nem támaszható.

**8. Költségek**

A rendezés és díjazás költségeit a Magyar Triatlon Szövetség biztosítja.

Az utazási, étkezési és az egyéb felmerülő költségeket a résztvevők maguk viselik.

**9. Igazolások**

A Magyar Diáksport Szövetség 2021/2022. tanévi Versenykiírás „Versenyszabályzat” XII. pontja szerint.

**10. Díjazás**

Egyéni versenyben és csapatversenyben korcsoportonként és nemenként az I–III. helyezettek érem-, az I-VI. helyezettek oklevél-díjazásban részesülnek.

**11. A koronavírussal kapcsolatos óvintézkedések**

Összhangban a koronavírus ellen alkalmazandó kormányzati védelmi intézkedésekkel az eseményt az alábbiak szerint lehet látogatni:

**Maszkhasználat:**

A nézők, a hivatalos kísérők, versenyzők és játékvezetők/versenybírók számára zárt térben javasolt a maszk viselése.

**Kézfertőtlenítő:**

Az eseményen, több helyszínen kézfertőtlenítő állomások lesznek kihelyezve.

Kérjük – elsősorban – a közös használatú tárgyak (kilincs, tollak) használata előtt használjon kézfertőtlenítőt.

**Távolságtartás:**

Az eseményen kérjük – lehetőség szerint – tartsanak egymástól 1,5-2 méteres távolságot.

Az eseményen a fenti óvintézkedések betartása ellenőrzésre kerül. Kérjük szíves közreműködésüket, az intézkedések betartásában.

A járványügyi helyzet alakulásával és az ezzel összefüggésben meghozott kormányzati intézkedések következtében jelen óvintézkedések változhatnak. Az aktuális ajánlások miatt, kérjük elindulás előtt ellenőrizze a honlapon lévő legfrissebb változatot:([https://www.diakolimpia.hu/wp-content/uploads/2021/05/COVID\_DO\_%C3%B3vint%C3%A9zked%C3%A9sek-V5.pdf](https://www.diakolimpia.hu/wp-content/uploads/2021/05/COVID_DO_óvintézkedések-V5.pdf)).

**12. Sportági rendelkezések**

* A rajtlista a Magyar Triatlon Szövetség és a Magyar Diáksport Szövetség honlapjain lesz megtekinthető.
* **Csapatverseny:** 4 fő versenyző + 1 felnőtt kísérő (tanár, edző). A 3 alacsonyabb befutási helyezést elért versenyző eredménye számít. Ahhoz, hogy a csapat értékelve legyen, 3 főnek célba kell érnie.
* Minden induló chipes rajtszámot kap, kaució nincs.
* A csapattagokat nem kell előzetesen meghatározni, a befutás sorrendje adja a csapat összetételét.
* Csapatverseny holtversenye esetén az a csapat szerez jobb helyezést, amelyiknek a csapateredmény megállapításnál még figyelembe vett versenyzője előrébb végez.
* Kerékpár áttétel szabály nincs.
* **Kerékpáros fejvédő használata minden futamban kötelező!** Az első futás megtétele után becsatolt fejvédővel lehet leemelni a kerékpárt a tároló vasról, majd a kerékpártáv teljesítését követően a kerékpár visszahelyezése után lehet azt kicsatolni és levenni.
* Ha egy csapat egyik versenyzője sérülés vagy betegség miatt nem tudja vállalni a versenyen való részvételt, úgy módosítani szükséges az elküldött nevezést, melynek határideje **2022 április 21. csütörtök 24:00** az online nevezési rendszerben. **Az ezt követő csapattag módosítások esetében az online nevezési rendszerben történő módosítás mellett a változást a helyszínen 8:30-ig az Igazoló Bizottságnál is kell jelezni!** A helyszínen történő módosítás esetén, a helyszínre érkezés időpontjának megtervezése során szíveskedjenek figyelembe venni, hogy a módosítás jelentős időt vesz igénybe, így tömeges csapattag módosítás esetén a feldolgozás hosszabb ideig eltarthat.
* A nevezés módosításával egyidejűleg kérjük a betegséget/sérülést igazoló orvosi dokumentum e-mailen történő megküldését. Amennyiben a rajtszámok átvételénél nem kerül bemutatásra a dokumentum vagy előzetesen nem lett lemondva a nevezés (orvosi dokumentum alátámasztásával), úgy hiányzó versenyzőnként 5.000 Forint fizetendő.
* A futópályán szintkülönbség van, aszfaltozott és betonúton kerül kialakításra, a kerékpáros pálya jellemzően sík, minimális szintkülönbséggel rendelkező aszfaltozott úton történik.
* A bolyozás engedélyezett.
* Frissítés célterületen és futópályán.
* **Óvás**: a MTSZ Versenyszabályzatában foglaltak szerint nyújtható be, legkésőbb az adott futam utolsó célba érkezőjének beérkezése után 20 percig. **Óvási díj: 10.000 Forint.**
* Minden egyéb kérdésben, melyre ezen versenykiírás nem tér ki, a Diákolimpia® 2021/2022. tanévi Versenykiírások „Versenyszabályzata” és a MTSZ hatályos versenyszabályai érvényesek.

**További információ:**

**Magyar Triatlon Szövetség (**[**www.triatlon.hu**](http://www.triatlon.hu/)**)**

**tel.:** 06-1/413 0378; 06 30/645 2750

**E-mail:** [**triatlon@triatlon.hu**](mailto:triatlon@triatlon.hu)

**Szervezőbizottság**

**Tel.:** 06 70/674 7447

**E-mail:** [**balatoniuszoiskola@gmail.com**](mailto:balatoniuszoiskola@gmail.com)**; info@bui.hu**

**Honlap:** [**www.verseny.bui.hu**](http://www.verseny.bui.hu/)Facebook/balatoniuszoiskola

**Sikeres felkészülést, eredményes versenyzést kívánunk!**

A képen szöveg látható

Automatikusan generált leírás